ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ. 10/2544

เรื่อง หลักเกณฑ์ในการขึ้นทะเบียนเจ้าหน้าที่การตลาด

(ฉบับที่ 2)

 อาศัยอํานาจตามความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543และข้อ 2 และข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 61/2543เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ลงวันที่ 23 พฤศจิกายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้

 ข้อ 1 ให้ยกเลิกความในข้อ 20 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียนเจ้าหน้าที่การตลาด ลงวันที่21 ธันวาคม พ.ศ. 2543 และให้ใช้ความต่อไปนี้แทน

 “ข้อ 20 ให้บุคคลที่ผ่านการอบรมความรู้เกี่ยวกับออปชันตามข้อบังคับตลาดหลักทรัพย์แห่งประเทศไทยว่าด้วยเจ้าหน้าที่การตลาดด้านออปชันและหัวหน้าเจ้าหน้าที่การตลาดด้านออปชันพ.ศ. 2543 แล้วก่อนวันที่ประกาศนี้ใช้บังคับ แต่ยังไม่ได้ขึ้นทะเบียนเป็นเจ้าหน้าที่การตลาดด้านออปชันและหัวหน้าเจ้าหน้าที่การตลาดด้านออปชันกับตลาดหลักทรัพย์แห่งประเทศไทย ได้รับยกเว้นไม่ต้องผ่านการทดสอบหลักสูตรการเป็นเจ้าหน้าที่การตลาดประเภทตราสารที่มี leverage จากสถาบันฝึกอบรมตามที่กําหนดในประกาศนี้ หากบุคคลดังกล่าวได้ยื่นคําขอขึ้นทะเบียนต่อสํานักงานภายในวันที่ 30มิถุนายน พ.ศ. 2544 โดยให้การขึ้นทะเบียนสําหรับบุคคลดังกล่าวมีอายุเพียงวันที่ 30 กันยายนพ.ศ. 2545 และหากบุคคลดังกล่าวประสงค์จะขึ้นทะเบียนเป็นเจ้าหน้าที่การตลาดประเภทตราสารที่มี leverage กับสํานักงานอีกต่อไป บุคคลนั้นจะต้องผ่านการทดสอบหลักสูตรตามข้อ 3(2) ของประกาศนี้ด้วย” 

 ข้อ 2 ให้เพิ่มความต่อไปนี้เป็นข้อ 22 ข้อ 23 และข้อ 24 แห่งประกาศสํานักงาน คณะกรรมการกํากับหลักทรัพย์และตลาดหลักทรัพย์ ที่ สธ. 67/2543 เรื่อง หลักเกณฑ์ในการขึ้นทะเบียเจ้าหน้าที่การตลาด ลงวันที่ 21 ธันวาคม พ.ศ. 2543 

 “ข้อ 22 ให้ถือว่าบุคคลที่ผ่านหลักสูตรเกี่ยวกับการเป็นเจ้าหน้าที่การตลาดตามข้อบังคับตลาดหลักทรัพย์แห่งประเทศไทยว่าด้วยใบอนุญาตเป็นเจ้าหน้าที่การตลาด พ.ศ. 2543 เป็นบุคคลที่ผ่านการทดสอบหลักสูตรการเป็นเจ้าหน้าที่การตลาดประเภทตราสารทุนจากสถาบันฝึกอบรมตามข้อ 3(2) หรือผ่านการฝึกอบรมเกี่ยวกับการปฏิบัติงานของเจ้าหน้าที่การตลาดประเภทตราสารทุนจากสถาบันฝึกอบรมตามข้อ 10 วรรคสอง (2) แล้วแต่กรณี

 ข้อ 23 ให้เจ้าหน้าที่ของบริษัทหลักทรัพย์ที่ทําหน้าที่ติดต่อ ชักชวน หรือให้คําแนะนําเกี่ยวกับการลงทุนแก่ลูกค้าที่ได้รับอนุญาตจากตลาดหลักทรัพย์แห่งประเทศไทยให้ทําหน้าที่เป็นเจ้าหน้าที่การตลาด และมีประสบการณ์ในการทํางานเป็นเจ้าหน้าที่การตลาดเป็นระยะเวลาไม่น้อยกว่าห้าปีย้อนหลังก่อนวันที่ประกาศนี้ใช้บังคับแต่ขาดคุณสมบัติตามข้อ 3(1) สามารถปฏิบัติงานเป็นเจ้าหน้าที่การตลาดประเภทตราสารทุนตามประกาศนี้ได้ แต่ต้องขึ้นทะเบียนเป็นเจ้าหน้าที่การตลาดกับสํานักงานภายในวันที่ 31 ธันวาคม พ.ศ. 2544 ทั้งนี้ ให้นําเกณฑ์การต่ออายุการขึ้นทะเบียนตามข้อ 10 วรรคสองมาใช้บังคับกับการขึ้นทะเบียนเป็นเจ้าหน้าที่การตลาดประเภทตราสารทุนของบุคคลดังกล่าวโดยอนุโลม

 ให้บุคคลตามวรรคหนึ่งที่ตลาดหลักทรัพย์แห่งประเทศไทยอนุญาตให้เป็นเจ้าหน้าที่ การตลาดด้านออปชันสามารถปฏิบัติงานเป็นเจ้าหน้าที่การตลาดประเภทตราสารที่มี leverage ตามประกาศนี้ได้ แต่ต้องขึ้นทะเบียนเป็นเจ้าหน้าที่การตลาดประเภทตราสารที่มี leverage กับสํานักงานภายในวันที่30 กันยายน พ.ศ. 2545 ทั้งนี้ บุคคลดังกล่าวจะต้องผ่านการทดสอบหลักสูตรตามข้อ 3(2) ของประกาศนี้ด้วย

 ข้อ 24 มิให้นําความในข้อ 3(1) มาใช้บังคับกับบุคคลตามข้อ 23 ที่ประสงค์จะขึ้นทะเบียนเป็นเจ้าหน้าที่การตลาดประเภทตราสารหนี้หรือประเภทตราสารที่มี leverage กับสํานักงานตามประกาศนี้ หากบุคคลดังกล่าวไม่เคยขาดต่ออายุการขึ้นทะเบียนเป็นเจ้าหน้าที่การตลาดสําหรับตราสารประเภทอื่นที่ได้ขึ้นทะเบียนไว้ก่อนแล้ว” 

 ข้อ 3 ประกาศนี้ให้ใช้บังคับตั้งแต่วันที่ 1 มกราคม พ.ศ. 2544 เป็นต้นไป

 ประกาศ ณ วันที่ 9 กุมภาพันธ์ พ.ศ. 2544

 (นายประสาร ไตรรัตน์วรกุล) 

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์